GUERRA-E-PATZ-I-WEB	A viatges, es ondades dera infantaria se hègen a vier peth pònt, madeish que vire un lacet enes aigües, a un ussar a pè, un ordenança o un vesin deth pòble; en d’autes escadences qu’ère era veitura de shivaus dera companhia o de bèth oficiau, plan ad arràs e caperat damb pèths, eth que trauessaue eth pònt entornejat d’aigua pertot, madeish qu’un soc enrodat per arriu.